biswa921/hiwiki-latest-pages-articles-raw huggingface dataset:
तवी नदी

500px|अंगूठाकार|जम्मु शहर से बहती हुई तवी नदी
तवी नदी उत्तर भारत के जम्मू और कश्मीर राज्य में बहने वाली एक नदी है, जिसे जम्मू प्रांत की जीवन रेखा माना जाता है। यह नदी चिनाब नदी की सहायक नदी है। इस नदी का उद्गम कैलाश कुंड ग्लेशियर के आसपास के इलाके से होता है और पाकिस्तान में जाकर चिनाब नदी में मिल जाती है।

 सन्दर्भ 

श्रेणी:जम्मू और कश्मीर की नदियाँ
पनचक्की

right|thumb|300px|संग्रहालय में रखी एक पनचक्की
पनचक्की (water wheel) वह यांत्रिक युक्ति है जो बहते हुए या गिरते हुए जल की उर्जा से घूमकर किसी दूसरी युक्ति को चलाती है जिससे उपयोगी काम होता है। मध्ययुग में पनचक्कियाँ विभिन्न देशों में कारखानों में बहुत से काम करतीं थीं। (इनके अतिरिक्त पवनचक्कियाँ, जानवरों की शक्ति एवं मानवशक्ति से काम होता था)। इन पनचक्कियों का सर्वाधिक उपयोग अनाज पीसकर आटा बनाने में होता था।

 बाहरी कड़ियाँ 
 कुमाऊँ हिमालय की पारम्परिक प्रौद्यौगिकी-पद्धतियाँ
 Essay/audio clip
 Glossary of water wheel terms
 Persian Wheel in India, 1814-1815 painting with explanatory text, at British Library website.
 WaterHistory.org - Several articles concerning water wheels
 - Aintreewoodcraft.com Garden waterwheel
 Computer simulation of an undershot waterwheel
 Computer simulation of an overshot waterwheel

श्रेणी:पनचक्की
श्रेणी:ऊर्जा
श्रेणी:यान्त्रिकी

es:Hidráulica#La rueda hidráulica
नेक्सस वन

नेक्सस वन गूगल का पहला मोबाइल फ़ोन है जो बाज़ार में जारी किया जाना है।

|नाम = नेक्सस वन
 
|स्क्रीन = 3.7 इंच टचस्क्रीन
 
|कैमरा = पाँच मेगापिक्सल कैमरा, एलईडी फ़्लैश के साथ
|एक्सेलोमीटर
|512 मेगाबाइट फ़्लैश मेमरी-एसडी कार्ड स्लॉट के साथ
|जीपीएस और कंपास

गूगल का पहला मोबाइल फ़ोन''

इंटरनेट सर्च कंपनी गूगल ने अपना पहला मोबाइल फ़ोन नेक्सस वन बाज़ार में उतारने की घोषणा की है।

नेक्सस वन टचस्क्रीन फ़ोन है जिसे ताइवान की कंपनी एचटीसी के साथ मिलकर तैयार किया गया है। यही कंपनी गूगल के एनड्रॉएड ऑपरेटिंग सिस्टम को भी चलाती है।

नेक्सस वन फ़ोन गूगल वेबसाइट के ज़रिए बेचा जाएगा और शुरुआत में ये अमरीका में टी-मोबाइल नेटवर्क और यूरोप में वोडाफ़ोन पर उपलब्ध होगा.

गूगल से सीधे खरीदने पर इसकी क़ीमत 529 डॉलर होगी और अगर टी-मोबाइल से अनुबंध है तो कीमत 179 डॉलर होगी.

गूगल में प्रोडक्ट मैनेजमेंट के उपाध्यक्ष मारियो क्वीरोज़ ने नए फ़ोन के लॉन्च को एनड्रॉएड के विकास में अगला क़दम बताया है।

उन्होंने कहा कि अब 48 देशों में विभिन्न नेटवर्कों पर 20 एनड्रॉएड फ़ोन उपलब्ध है।गूगल फ़ोन'''

लॉन्च के मौके पर एचटीसी के मुख्य कार्यकारी पीटर चो ने कहा, “ये नया फ़ोन एक माध्यम है जहाँ वेब और फ़ोन का मेल हो रहा है। आज की तारीख़ में फ़ोन पर क्या कुछ संभव है ये फ़ोन इसके नए पैमाने तय करेगा.”

माना जा रहा है कि नेक्सस वन का लॉन्च ये सुनिश्चित करने का एक तरीका है कि गूगल प्रासंगिक रहे क्योंकि लोग अपने कंप्यूटर पर सर्च करने के बजाए अब अपने मोबाइल फ़ोन पर ज़्यादा सर्च करते हैं।

गूगल की आमदनी का मुख्य ज़रिया है सर्च इंजन में लोगों के सवालों के साथ जुड़े विज्ञापन.

गूगल ने अपना ख़ुद का फ़ोन पोर्टल बनाया है जिसके ज़रिए लोग हैंडसेट ख़रीद सकते हैं- या तो सीधे गूगल से या किसी मोबाइल ऑपरेटर से.

विशेषज्ञ कैरलीना मिलानेसी का मानना है कि यही इसका मुख्य आकर्षण होगा क्योंकि लोग अपनी पसंद से तय कर पाएँगे कि वो किस ऑपरेटर की सेवा लेना चाहते हैं यानी लोग फ़ोन खरीदेंगे और अपनी पसंद का सिम डलवा सकते हैं।

जो लोग अनलॉक्ड फोन खरीदेगें वो किसी भी नेटवर्क पर इसे जीएसएम फ़ोन की तरह इस्तेमाल कर पाएँगे.

वोडाफ़ोन ने बताया कि नेक्सस वन फ़ोन अगले कुछ हफ्तों में गूगल की वेबसाइट पर उपलब्ध होगा.

शोध कंपनी गार्टनर के आँकड़ों के मुताबिक स्मार्टफ़ोन बाज़ार में एनड्रॉएड का हिस्सा 3.5 फ़ीसदी है। नोकिया का 39 फ़ीसदी हिस्सा जबकि ऐपल का 17 फ़ीसदी.

पांच जनवरी को ये बात सामने आई है कि गूगल ने अपना नेक्सस फ़ोन दिसंबर में उद्योग जगत के कुछ लोगों को दिया था ताकि वे इसका जायज़ा ले सकें लेकिन उन्हें कहा गया था कि नए फ़ोन के बारे में किसी से बात न करें.

गूगल ने मोबाइल फ़ोन पर ‘पे एज़ यू गो’ विज्ञापन लॉन्च करने की भी घोषणा की है। ये विज्ञापन वैसे ही होंगे जैसे वेबसाइट पर होते हैं जिन्हें क्लिक करने के लिए पैसा देना पड़ता है। गूगल की ज़्यातादर आमदनी यहीं से होती है।

 हिन्दी एवं अन्य भारतीय भाषा समर्थन 
फोन में फिलहाल हिन्दी आदि भारतीय भाषाओं हेतु समर्थन नहीं है।

 सन्दर्भ 

 बाहरी कड़ियाँ 
 गूगल के आधिकारिक जालस्थल पर नेक्सस वन 

श्रेणी:गूगल
श्रेणी:मोबाइल फ़ोन
श्रेणी:स्मार्टफोन
२०१० हरिद्वार महाकुम्भ

thumb|right|200px|हरिद्वार महाकुम्भ २०१० का प्रतीक-चिह्न
महाकुम्भ भारत का एक प्रमुख उत्सव है जो ज्योतिषियों के अनुसार तब आयोजित किया जाता है जब बृहस्पति कुम्भ राशि में प्रवेश करता है। कुम्भ का अर्थ है घड़ा। यह एक पवित्र हिन्दू उत्सव है। यह भारत में चार स्थानो पर आयोजित किया जाता है: प्रयाग (इलाहाबाद), हरिद्वार, उज्जैन और नासिक।

२०१० का कुम्भ मेला हरिद्वार में आयोजित किया जा रहा है। पिछली बार १९९९ में महाकुम्भ का आयोजन यहाँ किया गया था। मकर संक्रान्ति के दिन अर्थात १४ जनवरी, २०१० को इस मेले का शुभारम्भ हो गया है।हरिद्वार में महाकुम्भ शुरु हरिद्वार में जारी इस मेले में इस बार ७ करोड़ से भी अधिक लोगों के आने का अनुमान है।

पौराणिक आख्यानों के अनुसार समुद्रमन्थन के दौरान निकला अमृतकलश १२ स्थानों पर रखा गया था जहां अमृत की बून्दें छलक गई थीं। इन १२ स्थानों में से आठ ब्रह्माण्ड में माने जाते हैं और चार धरती पर जहां कुम्भ लगता है।

हिन्दू धर्म में मान्यता है कि इस मेले में स्नान करने से मोक्ष की प्राप्ति होती है।

 हरिद्वार महाकुम्भ का योग 
पुराणों आदि प्राचीन ग्रन्थों में उपर्युक्त चारों स्थानों पर महाकुम्भ लगने के लिए ग्रहों की विशिष्ट स्थितियाँ बतायी गयी हैं। हरिद्वार के लिए यह इस प्रकार वर्णित है-

पद्मिनीनायके मेषे, कुम्भराशिगते गुरौ।
गंगाद्वारे भवेद्योगः कुम्भनाम्ना तदोत्तमः।।स्कन्द पुराण

अर्थात् जब सूर्य मेष राशि में हो, बृहस्पति कुम्भ राशि में हो, तब गंगाद्वार (हरिद्वार) में कुम्भ नाम का उत्तम योग होता है।

उल्लेखनीय है कि बृहस्पति प्रतिवर्ष राशि बदलता है जबकि सूर्य हर महीने राशि बदलता है। तथा २००९ के १९ दिसम्बर को यह कुम्भ राशि में प्रवेश कर चुका है। सूर्य मेष राशि में १४ अप्रैल २०१० को आयेगा और तभी इस महाकुम्भ का प्रमुख स्नान है (१४ अप्रैल को)।

 कुम्भ स्नान की तिथियां 
कुम्भ के स्नान पर्वकुम्भ 2010, 12 साल का त्यौहार। हिन्दुस्तान लाइव। २८ दिसम्बर २००९
 १४ जनवरी २०१० मकर संक्रान्ति
 १५ जनवरी २०१० मौनी अमावस्या
 २० जनवरी २०१० बसन्त पंचमी
 ३० जनवरी २०१० माघ पूर्णिमा
 १२ फरवरी २०१० महाशिवरात्रि
 १५ मार्च २०१० सोमवती अमावस्या
 १६ मार्च २०१० नव संवत्सर
 २४ मार्च २०१० श्रीराम नवमी
 ३० मार्च २०१० चैत्र पूर्णिमा
 १४ अप्रैल २०१० मेष संक्रान्ति
 २८ अप्रैल २०१० बैसाख अधिमास पूर्णिमा

 इन्हें भी देखें 
 महाकुम्भ
 हरिद्वार
 १३९८ हरिद्वार महाकुम्भ नरसंहार

 सन्दर्भ 

 
 बाहरी कड़ियाँ 
 उत्तराखण्ड सरकार के आधिकारिक जालस्थल पर महाकुम्भ
 अंग्रेजों के लिए उलझन भी था कुम्भ। हिन्दुस्तान लाइव। १४ जनवरी २०१०
स्नान तिथियाँ
 कुम्भ मेला २०१० स्नान पर्व
 Spin360

समाचार
 महाकुम्भ के लिये तैयार हरिद्वार
 महाकुम्भ में ४०० करोड़ से ज्यादा होगा फूलों का कारोबार
 महाकुम्भ : एक मिनट ही डुबकी लगा पाएंगे श्रद्धालु

श्रेणी:महाकुंभ
श्रेणी:हरिद्वार
श्रेणी:2010
स्लोवेने भाषा

स्लोवेने या स्लोवेनियाई दुनियाभर में लगभग २४ लाख लोगों द्वारा बोली जाने वाली एक दक्षिण स्लाव भाषा है, जिसमें से अधिकांश स्लोवेनिया में रहते हैं। स्लोवेने यूरोपीय संघ की 23 आधिकारिक भाषाओं में से एक है।

 मानक स्लोवेन 
मानक स्लोवेने राष्ट्रीय भाषा है, जो 18 वीं सदी में केन्द्रीय स्लोवेने बोलियों से विकसित हुई और 19 वीं और 20 वीं सदी में और समेकित हुई। हालाँकि पुराने क्षेत्रीय ग्रामीण बोलियों से इतर विविधताएं अभी भी मौजूद हैं, लेकिन लेखनी और बोलचाल में भाषा एक और मानक है। हालाँकि इस भाषा पर विलुप्त होने का आसन्न संकट नहीं है, लेकिन पिछली शताब्दियों में इस तरह की बोलियां लगातार हास की ओर अग्रसर हैं, भले ही इन पर पर्याप्त शोध किया गया हो और उनके इस्तेमाल के लिए स्थानीय सरकार द्वारा प्रोत्साहन दिया जाता हो।

श्रेणी:स्लावी भाषाएँ
श्रेणी:यूरोप की भाषाएँ
वलयाकार सूर्य ग्रहण

thumb|200px|३ अक्टूबर, २००५ का वलयाकार सूर्य ग्रहण
वलयाकार सूर्यग्रहण तब लगता है जब चाँद सामान्य की तुलना में धरती से दूर हो जाता है। नतीजतन उसका आकार इतना नहीं दिखता कि वह पूरी तरह सूर्य को ढक ले। वलयाकार सूर्यग्रहण में चाँद के बाहरी किनारे पर सूर्य रिंग यानी अंगूठी की तरह काफ़ी चमकदार नजर आता है।

श्रेणी:सूर्य ग्रहण
रानी चेन्नम्मा

रानी चेनम्मा (कन्नड: ಕಿತ್ತೂರು ರಾಣಿ ಚೆನ್ನಮ್ಮ) (१७७८ - १८२९) भारत के कर्नाटक के कित्तूर राज्य की रानी थीं। सन् १८२४ में (सन् १८५७ के भारत के स्वतंत्रता के प्रथम संग्राम से भी ३३ वर्ष पूर्व) उन्होने हड़प नीति (डॉक्ट्रिन ऑफ लेप्स) के विरुद्ध अंग्रेजों से सशस्त्र संघर्ष किया था। संघर्ष में वह वीरगति को प्राप्त हुईं। भारत की स्वतंत्रता के लिये संघर्ष करने वाले सबसे पहले शासकों में उनका नाम लिया जाता है। 

रानी चेनम्मा के साहस एवं उनकी वीरता के कारण देश के विभिन्न हिस्सों खासकर कर्नाटक में उन्हें विशेष सम्मान हासिल है और उनका नाम आदर के साथ लिया जाता है। झांसी की रानी लक्ष्मीबाई के संघर्ष के पहले ही रानी चेनम्मा ने युद्ध में अंग्रेजों के दांत खट्टे कर दिए थे। हालांकि उन्हें युद्ध में सफलता नहीं मिली और उन्हें कैद कर लिया गया। अंग्रेजों के कैद में ही रानी चेनम्मा का निधन हो गया।

 जीवनी 

कर्नाटक में बेलगाम के पास एक गांव ककती में १७७८ को पैदा हुई चेन्नम्मा के जीवन में प्रकृति ने कई बार क्रूर मजाक किया। पहले पति का निधन हो गया। कुछ साल बाद एकलौते पुत्र का भी निधन हो गया और वह अपनी मां को अंग्रेजों से लड़ने के लिए अकेला छोड़ गया।

बचपन से ही घुड़सवारी, तलवारवाजी, तीरंदाजी में विशेष रुचि रखने वाली रानी चेन्नम्मा की शादी बेलगाम में कित्तूर राजघराने में हुई। राजा मल्लासारजा की रानी चेनम्मा ने पुत्र की मौत के बाद शिवलिंगप्पा को अपना उत्ताराधिकारी बनाया। अंग्रेजों ने रानी के इस कदम को स्वीकार नहीं किया और शिवलिंगप्पा को पद से हटाने का आदेश दिया। यहीं से उनका अंग्रेजों से टकराव शुरू हुआ और उन्होंने अंग्रेजों का आदेश स्वीकार करने से इनकार कर दिया।

अंग्रेजों की नीति 'डाक्ट्रिन ऑफ लैप्स' के तहत दत्तक पुत्रों को राज करने का अधिकार नहीं था। ऐसी स्थिति आने पर अंग्रेज उस राज्य को अपने साम्राज्य में मिला लेते थे। कुमार के अनुसार रानी चेन्नम्मा और अंग्रेजों के बीच हुए युद्ध में इस नीति की अहम भूमिका थी। १८५७ के आंदोलन में भी इस नीति की प्रमुख भूमिका थी और अंग्रेजों की इस नीति सहित विभिन्न नीतियों का विरोध करते हुए कई रजवाड़ों ने स्वतंत्रता संग्राम में भाग लिया था।

डाक्ट्रिन ऑफ लैप्स के अलावा रानी चेन्नम्मा का अंग्रेजों की कर नीति को लेकर भी विरोध था और उन्होंने उसे मुखर आवाज दी। रानी चेन्नम्मा पहली महिलाओं में से थीं जिन्होंने अनावश्यक हस्तक्षेप और कर संग्रह प्रणाली को लेकर अंग्रेजों का विरोध किया।

अंग्रेजों के खिलाफ युद्ध में रानी चेन्नम्मा ने अपूर्व शौर्य का प्रदर्शन किया, लेकिन वह लंबे समय तक अंग्रेजी सेना का मुकाबला नहीं कर सकी। उन्हें कैद कर बेलहोंगल किले में रखा गया जहां उनकी २१ फरवरी १८२९ को उनकी मौत हो गई। पुणे-बेंगलूरु राष्ट्रीय राजमार्ग पर बेलगाम के पास कित्तूर का राजमहल तथा अन्य इमारतें गौरवशाली अतीत की याद दिलाने के लिए मौजूद हैं।

 बाहरी कड़ियाँ 
 स्वाधीनता आन्दोलन और नारी चेतना शक्ति (मधुरिमा)

सन्दर्भ

श्रेणी:कर्नाटक का इतिहास
श्रेणी:वीरांगना
श्रेणी:भारतीय महिलाएँ
संयुक्त राज्य भूवैज्ञानिक सर्वेक्षण

+ संयुक्त राज्य भूवैज्ञानिक सर्वेक्षणUnited States Geological Survey250px|United States Geological Survey logoस्थापना3 मार्च 1879निदेशक सुज़ेट किम्बाल (अन्तरिम) (2009-)बजट97.1 करोड़ $ (2007)कर्मचारी  (2007)
संयुक्त राज्य भूवैज्ञानिक सर्वेक्षण (अंग्रेजी: United States Geological Survey या USGS) अमेरिकी सरकार की भू-वैज्ञानिक संस्था है। यूएसजीएस के वैज्ञानिक अमेरिकी धरती, प्राकृतिक संसाधन और प्राकृतिक आपदाओं इत्यादि के बारे में शोधकार्य करते हैं। इस संस्था की चार प्रमुख विज्ञान शाखाएँ है जो हैं: भूगोल, जीव विज्ञान, भूगर्भविद्या और जलविज्ञान। यूएसजीएस एक अनुसन्धान संस्था है और इसपर कोई विनियामक दायित्व नहीं है।

यह संयुक्त राज्य का एकमात्र आन्तरिक वैज्ञानिक विभाग है। यूएसजीएस में लगभग 10,000 लोग कार्यरत हैं और इसका मुख्यालय रेस्टन (वर्जीनिया) में स्थित है और अन्य प्रमुख कार्यालय डेनवर (कोलोरैडो) और मेन्लो पार्क (कैलीफोर्निया) में भी स्थित हैं।

यूएसजीएस का भूकम्प सूचना केन्द्र गोल्डन (कोलोरैडो) में स्थित है और यह विभाग विश्वभर में भूकम्पों की स्थिति और तीव्रता का पता लगाने का काम करता है।

 बाहरी कड़ियाँ 
 आधिकारिक जालस्थल 
 भूकम्प आपदा कार्यक्रम (वर्तमान और ऐतिहासिक भूकम्प सूचना) 

श्रेणी:संयुक्त राज्य अमेरिका
श्रेणी:भूविज्ञान
श्रेणी:संयुक्त राज्य भूगर्भ सर्वेक्षण
द्विघात इंजन

right|thumb|300px|द्विघात इंजन का चलित (एनिमेटेड) स्वरूप
द्विघात इंजन (two-stroke engine) एक प्रकार का अन्तर्दहन इंजन है जो क्रैंकशाफ्ट के एक ही चक्कर (अर्थात, पिस्टन के दो चक्कर) में ही उर्जा-परिवर्तन का पूरा चक्र (thermodynamic cycle) पूरा कर लेता है। अर्थात दो-घाती इंजन अपने ऊष्मागतिकी चक्र को पिस्टन के दो चक्रों में पूरा करता है। चतुर्घात इंजन में उर्जा-परिवर्तन का चक्र पिस्टन के चार चक्करों में पूरा होता है। 

 परिचय 
चार स्ट्रोक वाले इंजनों में निष्कासघात (exxhaust stroke) का एकमात्र उद्देश्य है सिलिंडर को खाली करना, जिसमें ईधन और वायु फिर एक बार चूसी जा सके। परंतु शक्तिघात के अंतिम खंड में ही जली गैसों के निकालने की प्रबंध किया जा सकता है। उस स्थिति में जली गैसें बाहर निकालने की क्रिया को सम्मार्जन (स्कैवंजिंग) कहते हैं। इस व्यवस्था से पिस्टन के दो घातों में ही इंजन के कार्यक्रम का एक चक्र पूरा हो जाता है। इसलिए इस चक्र को द्विघातचक्र (टू स्ट्रोक साइकिल) कहते हैं। 

चतुर्घात चक्र इंजन में प्रधान धुरी (क्रैंकशाफ्ट) के दो चक्करों में एक शक्ति घात होता है जबकि द्विघात चक्र इंजन के प्रत्येक चक्कर में एक शक्ति घात होता है। तो भी नाप में अपने ही बराबर चतुर्घात इंजन की अपेक्षा दुगुनी ऊर्जा उत्पन्न करने के बदले द्विघात-इंजन केवल 70% से 90% तक अधिक ऊर्जा उत्पन्न करता है। कारण ये है: 

(1) अपूर्ण संमार्जन, 

(2) दी हुई नाप के सिलिंडर में अपेक्षाकृत कम ही ईधन-वायु-मिश्रण का पहुँच पाना, 

(3) ईधन का अधिक मात्रा में बिना जला रह जाना, 

(4) निष्कास वाल्व के शीघ्र खुल जाने से दाब का क्षय।

इन्हें भी देखें
इंजन
चतुर्घात इंजन
[[ऊष्मागतिक चक्र]

 बाहरी कड़ियाँ 
 How Stuff Works: Two-Stroke Engine

श्रेणी:इंजन प्रौद्योगिकी
श्रेणी:इंजन
ला फान्तेन

right|thumb|300px|ला फान्तेन
जीन डो ला फांतेन (La Fontaine) (८ जुलाई १६२१ - १३ अप्रैल १६९५) फ्रांस के बाल-कथाकार एवं कवि थे।

चैटो थिएरी (फ्रांस) में सन् 1621 में जन्मे ला फांतेन ने धर्मशास्त्र तथा कानून की शिक्षा ग्रहण की और कुछ समय बाद वे पेरिस चले गए। वहाँ उन्होंने ग्रामीण काव्यसंवाद, वीरकाव्य, गाथाकाव्य, गीतिकविता आदि लिखना प्रारंभ किया। 1665 में उनकी कहानियाँ प्रकाशित हुई। सन् 1668 से 1694 के बीच उन्होंने पंचतंत्र के ढंग की कल्पित कथाओं की 12 पुस्तकें प्रकाशित कराई। सन् 1695 में उसकी मृत्यु हो गई।

अपने प्रकृतिप्रेम, मनोवैज्ञानिक अंतर्दृष्टि तथा आह्लादकारी हास्य विनोद के कारण उसने इन कल्पित आख्ययिकाओं के रूप रंग में नया विस्तार किया। नैतिक उपदेशक के रूप में वह प्राय: निराशावादी था किंतु मनुष्य की कमजोरियों की जानकारी के बावजूद उसमें कटुता नहीं आ पाई। सुख प्राप्ति के इच्छुक लोगों को उसने एकांतवास तथा प्रकृतिसंपर्क में रहने की सलाह दी है। वह उस समय का महान कलाकार था जब सौभाग्य से चौदहवें लूई के शासनकाल में फ्रांस में सुख्यात लेखकों की अच्छी जमात विद्यमान थी। 

 बाहरी कड़ियाँ 
 https://web.archive.org/web/20071012015930/http://www.musee-jean-de-la-fontaine.fr/ : The museum is the native house of the poet in Château-Thierry, France (in French but soon in English)
 
 https://web.archive.org/web/20110712184544/http://www.lafontaine.net/ - extensive information and works online
 Biography, Analysis (in French)
 Chocolat Menier - Les Fables de La Fontaine pictures and French language text
 Jean de La Fontaine: text, concordance and frequency list (in Italian)
 Fables from La Fontaine read by a French native speaker
 Biography and Fables in French language
 Eric Ormsby on the La Fontaine's fables from Parnassus: Poetry in Review

श्रेणी:फ्रांसीसी साहित्यकार
यूनीक आइडेंटिफिकेशन नंबर

UID योजना, यूपीए सरकार की एक बहुत ही महत्वकांशी योजना है। इस योजना के लिए योजना आयोग के तहत UID अथॉरिटी ऑफ इंडिया (UIDAI) का गठन होगा। ये संगठन सुनिश्चित करेगा कि इसका फायदा किसी भी तरह से गैर-सामाजिक तत्व न उठा पाएं। UID योजना के तहत देश के हर नागरिक को एक अद्वितीय नंबर दिया जाएगा।

सरकार देश के हर नागरिक को एक यूनीक आइडेंटिफिकेशन नंबर देने की प्रक्रिया में जोर-शोर से जुट गई है। सरकार की योजना के मुताबिक 2011 तक सभी नागरिकों को यूनिक आइडेंटिफिकेशन संख्या जारी कर दी जाएगी। और इस प्रोजेक्ट के लिए सरकार ने इन्फोसिस के को-चेयरमैन नंदन नीलेकणी को चुन भी लिया है।
thumb|right|200px|नंदन नीलेकणी

यानी इस नए संगठन के प्रमुख हैं नंदन नीलेकणी। नंदन अब इन्फोसिस के को-चेयरमैन नहीं बल्कि कैबिनेट मंत्री के रूप में जाने जाएंगे।

  प्रत्येक आवश्यकता के लिये केवल 'एक कार्ड'  

इसके माध्यम से देश की आन्तरिक सुरक्षा से जुड़ी चिन्ताओं के समाधान के अलावा वस्तुओं और सेवाओं के सार्वजनिक बँटवारे के लिये एक व्यवस्थित तन्त्र भी विकसित किया जा सकेगा। प्रारम्भ में UID नम्बर राष्ट्रीय जनसङ्ख्या रजिस्टर या मतदाता सूची के आधार पर आवण्टित किया जायेगा। व्यक्ति की पहचान पर जालसाजी की संभावना समाप्त करने के लिये इसमें छवि और बायोमेट्रिक आँकड़े जोड़े जायेंगे। साथ ही, लोगों के लाभ के लिये इसके आसान पंजीकरण और जानकारियों में बदलाव की प्रक्रिया को आसान बनाने के तरीकों पर भी विचार किया जा रहा है।

प्रस्तावित आइडेंटिटी कार्ड ऐसे स्मार्ट कार्ड होंगे जिनपर व्यक्ति की पूरी जानकारी मिलेगी। शख्स के उंगलुइयों के निशान और तस्वीर। ऐसा नहीं है कि ये यूनीक आइडेंटिटी कार्ड वयस्कों को ही मिलेंगे। बल्कि ये उन्हें भी दिए जाएंगे जो 18 साल से कम उम्र के हैं। इसका लक्ष्य विभिन्न सरकारी विभागों के बीच पहचान के लिए प्रचलित अलग-अलग व्यवस्थाओं को खत्म करना है। इन स्मार्ट कार्ड्स पर सरकार 6 अरब डॉलर की रकम खर्च करेगी।

 कहां चलेगा पायलट प्रोजेक्ट? 

सरकार ने इस प्रोजेक्ट के लिए कर्नाटक को बतौर पायलट राज्य चुना है। नैशनल अथॉरिटी फॉर युनीक आइडेंटिटी (NAUI), ने राज्य सरकार से छोटे पैमाने पर इस योजना को लागू करने को कहा है। 

कर्नाटक में इस योजना की जिम्मेदारी ई-गवर्नेस डिपार्टमेंट के हाथों में होगी। डिपार्टमेंट शहरी और ग्रामीण जिलों की पहचान कर डाटाबेस इकट्ठा करेगा और इसकी अनुकूलता को आंकेगा।

 तीन साल में पूरी होगी योजना  

इस योजना को पूरा होने में काफी समय लगेगा। कारण है जन्म, मौतें, शादियों, पासपोर्ट डाटा, बैंक अकाउंट और राशन आँकड़ो को एक डाटाबेस में डालना। और फिर, ऐसा करने से अलग-अलग कार्यालयों के लिए भी सहुलियत होगी। अपने खातों का अद्यतनीकरण करने के लिए सीधे केंद्रीय डाटाबेस का अन्वेषण कर सकते हैं। 

सरकार को उम्मीद है कि इस योजना को पूरा होने में 3 साल का समय लग जाएगा।

 बाहरी कड़ियाँ 
 UID को मिला नए नाम का 'आधार' और लोगो (इकनॉमिक टाइम्स)
 यूआईडी को मिला 'आधार' (बिजनेस स्टैण्डर्ड)
 यूनिक पहचान पत्र : एक साल में बढ़े कुछ कदम (बिजनेस स्टैण्डर्ड)
 UIDnumber.org - For promoting UID
 India to launch 'ID card' scheme
 Govt downloads Infosys Nilekani, he says first unique ID card within 2 years
 What Nilekani will log on to in the ID project

श्रेणी:भारत सरकार
भास्कर प्रथम

भास्कर प्रथम भास्कर प्रथम का जन्म एक भट्ट ब्राह्मण परिवार में लगभग 600 ईस्वी के आसपास में में हुआ(600 ई – 680 ईसवी) भास्कर प्रथम भारत भारत के सातवीं शताब्दी के गणितज्ञ थे। संभवतः उन्होने ही सबसे पहले संख्याओं को हिन्दू दाशमिक पद्धति में लिखना आरम्भ किया। उन्होने आर्यभट्ट की कृतियों पर टीका लिखी और उसी सन्दर्भ में ज्या य (sin x) का परिमेय मान बताया जो अनन्य एवं अत्यन्त उल्लेखनीय है। आर्यभटीय पर उन्होने सन् ६२९ में आर्यभटीयभाष्य नामक टीका लिखी जो संस्कृत गद्य में लिखी गणित एवं खगोलशास्त्र की प्रथम पुस्तक है। आर्यभट की परिपाटी में ही उन्होने महाभास्करीय एवं लघुभास्करीय नामक दो खगोलशास्त्रीय ग्रंथ भी लिखे। 
उन्होने अभाज्य संख्या P के लिये संबंध 1+(P-1) दिया जो भाज्य है|

 महाभास्करीय 
महाभास्करीय में आठ अध्याय हैं। सातवें अध्याय के श्लोक १७, १८ और १९ में उन्होने sin x का सन्निकट मान (approximate value) निकालने का निम्नलिखित सूत्र दिया है-

इस सूत्र को उन्होने आर्यभट्ट द्वारा दिया हुआ बताया है। इस सूत्र से प्राप्त ज्या य के मानों का आपेक्षिक त्रुटि 1.9% से कम है। (अधिकतम विचलन  जो  पर होता है।)
महाभास्करीय के कुछ भागों का बाद में अरबी में अनुवाद हुआ।

मख्यादिरहितं कर्मं वक्ष्यते तत्समासतः।
चक्रार्धांशकसमूहाद्विधोध्या ये भुजांशकाः॥१७
तच्छेषगुणिता द्विष्टाः शोध्याः खाभ्रेषुखाब्धितः। 
चतुर्थांशेन शेषस्य द्विष्ठमन्त्य फलं हतम् ॥१८
बाहुकोट्योः फलं कृत्स्नं क्रमोत्क्रमगुणस्य वा।
लभ्यते चन्द्रतीक्ष्णांश्वोस्ताराणां वापि तत्त्वतः ॥१९

 इन्हें भी देखें 
 भास्कर प्रथम का ज्या सन्निकटन सूत्र (Bhaskara I's sine approximation formula)
 आर्यभट की ज्या सारणी (Aryabhata's sine table)
 माधव की ज्या सारणी
 महाभास्करीय

 बाहरी कड़ियाँ 
 महाभास्करीय (आर्काइव डॉट ओआरजी)
 लघुभास्करीय (आर्काइव डॉट ओआरजी)
 महाभास्करीय का अंग्रेजी अनुवाद
 आर्यभटकृतम् आर्यभटीयम् भास्कर-विरचित-भाष्योपेतम् (आर्यभटीय, भास्कर विरचित भाष्य सहित)
 Aryabhatheeya with commentary of Bhaskar and Someshwar (कृपाशंकर शुक्ल, लखनऊ विश्वविद्यालय)
 अनुक्रमणिका:महाभास्करीयम् (संस्कृत विकिस्रोत)
 अनुक्रमणिका:लघुभास्करीयम् (संस्कृत विकिस्रोत)

श्रेणी:भारतीय गणितज्ञ
यूनिसेफ

संयुक्त राष्ट्र बाल कोष या यूनिसेफ़ की स्थापना का आरंभिक उद्देश्य द्वितीय विश्व युद्ध में नष्ट हुए राष्ट्रों के बच्चों को खाना और स्वास्थ्य सेवाएँ उपलब्ध कराना था। इसकी स्थापना संयुक्त राष्ट्र की महासभा ने 11 दिसम्बर, 1946 को की थी।यूनीसेफ । हिन्दुस्तान लाइव। 17 जनवरी 2010 1953 में यूनीसेफ़, संयुक्त राष्ट्र का स्थाई सदस्य बन गया। उस समय इसका नाम यूनाइटेड नेशंस इंटरनैश्नल चिल्ड्रेंस फ़ंड की जगह यूनाइटेड नेशंस चिल्ड्रेंस फ़ंड कर दिया गया।पिछले १० वर्षों के युद्धों में २० लाख बच्चे हताहत हुए हैं। युनिसेफ की एक ज़िम्मेदार। हिन्दी रेडियो। 10 जून 2008 इसका मुख्यालय न्यूयॉर्क राम भगत द्वारा निर्मित में है। वर्तमान में इसके मुखिया ऐन वेनेमन है। यूनीसेफ़ को 1965 में उसके बेहतर कार्य के लिए शान्ति के क्षेत्र मेंनोबेल पुरस्कार से सम्मानित किया गया था। 1989 में संगठन को इंदिरा गाँधी शांति पुरस्कार भी प्रदान किया गया था।Factiva.com  डॉक्युमेंट आइ.डी:afpr000020011031dpbk02rxb, अभिगमन तिथि:4 नवम्बर(नवंबर) 2006 इसके 120 से अधिक शहरों में कार्यालय हैं और 190 से अधिक स्थानों पर इसके कर्मचारी कार्यरत हैं। वर्तमान में यूनीसेफ़ फंड एकत्रित करने के लिए विश्व स्तरीय एथलीट और टीमों की सहायता लेता है।

यूनीसेफ का सप्लाई प्रभाग कार्यालय कोपनहेगन, डेनमार्क में है। यह कुछ महत्वपूर्ण सामान जैसे जीवन रक्षक टीके, एचआईवी पीड़ित बच्चों व उनकी माताओं के लिए दवा, कुपोषण के उपचार के लिए दवाइयाँ, आकस्मिक आश्रय आदि के वितरण की प्राथमिक जगह होती है। 36 सदस्यों का कार्यकारी दल यूनीसेफ़ के कामों की देखरेख करता है। यह नीतियाँ बनाता है और साथ ही यह वित्तीय और प्रशासनिक योजनाओं से जुड़े कार्यक्रमों को स्वीकृति प्रदान करता है। वर्तमान में यूनीसेफ़ मुख्यत: पाँच प्राथमिकताओं पर केन्द्रित है। बच्चों का विकास, बुनियादी शिक्षा, लिंग के आधार पर समानता (इसमें लड़कियों की शिक्षा शामिल है), बच्चों का हिंसा से बचाव, शोषण, बाल-श्रम के विरोध में, एचआईवी एड्स और बच्चों, बच्चों के अधिकारों के वैधानिक संघर्ष के लिए काम करता है।

 सन्दर्भ 

 बाहरी कड़ियाँ 

 यूनिसेफ़ आधिकारिक जालस्थल
 UNICEF इन्नोसेन्टी अनुसंधान केन्द्र
 पुणे सड़क बाल परियोजना, आइडेन्टिटी फ़ाउण्डेशन- वैश्विक स्वयंसेवी कार्य, Nabuur.com
 युनिसेफ़ यू.के
 ललिता के साहस ने तय किया यूनीसेफ का सफर। भारतीय पक्ष
विश्व में करोड़ों बच्चे होते है हिंसा के शिकार। देशबंधु.कॉम। २८ नवम्बर २००९। अभिगमन तिथि:१८ जनवरी २०१०
सामाजिक मीडिया
 युनिसेफ़ यूट्यूब पर
 युनिसेफ़ फेसबुक पर
 युनिसेफ़ ट्विट्टर पर
 युनिसेफ़ माइस्पेस पर

वीडियो कतरन
 युनिसेफ़  यूट्यूब
 युनिसेफ़ डेली मोशन चैनल
 UNICEF's ब्लिप.टीवी चैनल

श्रेणी:युनिसेफ
श्रेणी:बाल संबंधित संगठन
श्रेणी:इंदिरा गांधी शांति पुरस्कार विजेता
श्रेणी:नोबल शांति पुरस्कार के प्राप्तकर्ता
श्रेणी:नोबेल पुरस्कार सम्मानित संगठन
श्रेणी:संयुक्त राष्ट्र विशिष्ट संस्थाएं
श्रेणी:१९४६ की स्थापनाएं
श्रेणी:हिन्दी विकि डीवीडी परियोजना
रेने कैसिन

thumb|कैसिन का स्मारक, फोरबैश, फ्रांस
रेने सैम्युअल कैसिन (५ अक्टूबर १८८७, बायों – २० फ़रवरी १९७६, पैरिस) एक फ्रेंच वकील व जज रहे थे। बाद में प्रथम विश्व युद्ध के सैनिक भि थे। इन्हें १९६८ में नोबेल पुरस्कार से शांति के क्षेत्र में सम्मानित किया गया था।

श्रेणी:नोबल शांति पुरस्कार के प्राप्तकर्ता
श्रेणी:1887 में जन्मे लोग
श्रेणी:१९७६ में निधन
श्रेणी:फ़्रांस के लोग
संयुक्त राष्ट्र की स्वतंत्र संस्थाएं

संयुक्त राष्ट्र संघ के अपने कई कार्यक्रमों और संस्थाओं के अलावा १४ स्वतंत्र संस्थाओं से इसकी व्यवस्था गठित होती है। स्वतंत्र संस्थाओं में विश्व बैंक, अंतर्राष्ट्रीय मुद्रा कोष और विश्व स्वास्थ्य संगठन शामिल हैं। इनका संयुक्त राष्ट्र संघ के साथ सहयोग समझौता है। संयुक्त राष्ट्र संघ की अपनी कुछ प्रमुख संस्थाएं और कार्यक्रम हैं। संयुक्त राष्ट्र - एक परिचय]। बीबीसी-हिन्दी 
 संस्थाएं 

ये इस प्रकार हैं:

 अंतर्राष्ट्रीय परमाणु उर्जा एजेंसी 
विएना में स्थित यह एजेंसी परमाणु निगरानी का काम करती है। 
 अंतर्राष्ट्रीय अपराध आयोग 
हेग में स्थित यह आयोग पूर्व यूगोस्लाविया में युद्द अपराध के सदिंग्ध लोगों पर मुक़दमा चलाने के लिए बनाया गया है। 
 संयुक्त राष्ट्र बाल कोष 
यूनिसेफ़ नामक यह संस्था बच्चों के स्वास्थय, शिक्षा और सुरक्षा की देखरेख करता है।

 संयुक्त राष्ट्र विकास कार्यक्रम 
यूएनडीपी नामक संस्था ग़रीबी कम करने, आधारभूत ढाँचे के विकास और प्रजातांत्रिक प्रशासन को प्रोत्साहित करने का काम करता है।

 संयुक्त राष्ट्र व्यापार और विकास सम्मेलन 
यह संस्था व्यापार, निवेश और विकस के मुद्दों से संबंधित उद्देश्य को लेकर चलती है।
 अंतर्राष्ट्रीय आर्थिक निधि 
अपने सदस्य देशों की वैश्विक आर्थिक स्थिति पर नज़र रखने का काम करती है। यह अपने सदस्य देशों को आर्थिक और तकनीक सहायता देती है। यह संगठन अन्तर्राष्ट्रीय विनिमय दरों को स्थिर रखने के साथ-साथ विकास को सुगम करने में सहायता करता है।

 संयुक्त राष्ट्र शिक्षा, विज्ञान और सांस्कृतिक परिषद 
पेरिस में स्थित इस संस्था का उद्देश्य शिक्षा, विज्ञान संस्कृति और संचार के माध्यम से शांति और विकास का प्रसार करना ह

 संयुक्त राष्ट्र राजदूत 
इसका काम शरणार्थियों के अधिकारों और उनके कल्याण की देखरेख करना है। यह जीनिवा में स्थित है। 
 विश्व खाद्य कार्यक्रम 
भूख के विरुद्द लड़ाई के लिए बनाई गई यह प्रमुख संस्था है। इसका मुख्यालय रोम में है।
 अंतरराष्ट्रीय श्रम संघ 
अंतरराष्ट्रीय आधारों पर मजदूरों तथा श्रमिकों के हितों की रक्षा के लिए नियम वनाता है।

 अन्तर्राष्ट्रीय नागर विमानन संगठन 
यह संगठन अन्तर्राष्ट्रीय वायु नौवहन के सिद्धांत और तकनीकों को नियत करती है और अन्तर्राष्ट्रीय वायु यातायात के विकास और योजना का पालन करती है, जिससे कि सौरक्षित और क्रमवार विकास सुनिश्चित हो सके। इसकी स्थापना

 सन्दर्भ 

 बाहरी कड़ियाँ 

श्रेणी:संयुक्त राष्ट्र
श्रेणी:संयुक्त राष्ट्र की विशिष्ट संस्थाएं
संयुक्त राष्ट्र पर्यावरण कार्यक्रम

संयुक्त राष्ट्र पर्यावरण कार्यक्रम (अंग्रेज़ी:यूनाईटेड नेशंस एन्वायरनमेंट प्रोग्राम, लघु:UNEP) संयुक्त राष्ट्र की पर्यावरण संबंधी गतिविधियों का नियंत्रण करता है। इसकी स्थापना जून १९७२ में संयुक्त राष्ट्र मानव पर्यावरण सम्मेलन के परिणामस्वरूप की गई थी। इसका मुख्यालय नैरोबी में स्थित है। इसके साथ ही इसके छः अन्य देशों में भी क्षेत्रीय कार्यालय हैं। यूएन ईपी 175 से अधिक देशों में एकीकृत पर्यावरणीय सूचना सेवा प्रदान कर रहा है|

 इन्हें भी देखें 
 जलवायु परिवर्तन सम्मेलन

 सन्दर्भ 
 संयुक्त राष्ट्रसंघ (गूगल पुस्तक ; लेखक - राधेश्याम चौरसिया)
 https://web.archive.org/web/20121215070338/http://books.google.co.in/books?id=pIEKJMHd_1IC&printsec=frontcover#v=onepage&q&f=false

 बाहरी कड़ियाँ 
 http://wayback.vefsafn.is/wayback/20090422213329/http://unep.org/
 https://web.archive.org/web/20100822190059/http://www.unep-wcmc.org/
 https://web.archive.org/web/20130524140805/http://indiaenvironmentportal.org.in/category/publisher/unep

श्रेणी:संयुक्त राष्ट्र
श्रेणी:पर्यावरण
श्रेणी:जलवायु परिवर्तन
अनागारिक धर्मपाल

right|thumb|300px|अनागारिक धर्मपाल
अनागारिक धर्मपाल प्रसिद्ध बौद्ध भिक्षु थे। इनका जन्म श्रीलंका में 17 सितंबर 1864 को हुआ। पिता का नाम डान करोलिंस हेवावितारण तथा माता का मल्लिका था। इनका नाम डान डेविड रखा गया। शिक्षाकाल से ही इन्हें ईसाई स्कूलों में पढ़ने यूरोपीय रहन-सहन और विदेशी शासन से घृणा हो गई थी। शिक्षासमाप्ति पर प्रसिद्ध बौद्ध विद्वान् भदंत हिवकडुवे श्रीसुमंगल नामक महास्थविर से पालि भाषा की शिक्षा और बौद्ध धर्म की दीक्षा ली तथा अपना नाम बदलकर अनागरिक (संन्यासी) धर्मपाल रखा और सार्वजनिक प्रचार कार्य के लिए एक मोटर बस को घर बनाया और उसका नाम "शोभन मालिगाँव" रखकर गाँव-गाँव घूमते विदेशी वस्तुओं के बहिष्कार तथा बौद्ध धर्म का संदेश देने लगे। प्रथम महायुद्ध के समय ये पाँच वर्षों के लिए कलकत्ता में नजरबंद कर दिए गए। महाबोधि सभा (महाबोधि सोसायटी) इनके ही प्रयत्न से स्थापित हुई। मेरी फास्टर नामक एक विदेशी महिला ने इनसे प्रभावित होकर महाबोधि सोसायटी के लिए लगभग पाँच लाख रुपए दिए थे।

धर्मपाल के प्रयत्नों के परिणामस्वरूप उनके निधनोपरांत राष्ट्रपति डॉ॰ राजेंद्रप्रसाद के हाथों बौद्ध गया वैशाख पूर्णिमा, सं. 2012 अर्थात् 6 मई सन् 1955 को बौद्धों को दे दी गई।

13 जुलाई 1931 को उन्होंने प्रव्रज्या ली और उनका नाम देवमित धर्मपाल हुआ। 1933 की 16 जनवरी को प्रव्रज्या पूर्ण हुई और उन्होंने उपसंपदा ग्रहण की, नाम पड़ा भिक्षु श्री देवमित धर्मपाल। 29 अप्रैल 1933 को 69 वर्ष की आयु में इहलीला संवरण की।

उनकी अस्थियाँ पत्थर के एक छोटे से स्तूप में मूलगंध कुटी विहार के पार्श्व में रख दी गई।

श्रेणी:बौद्ध भिक्षु
श्रेणी:बौद्ध धर्म
श्रेणी:श्रीलंका
महाबोधि सभा

right|thumb|300px|कोलकाता स्थित महाबोधि सभा का मुख्यालय
महाबोधि सभा (Maha Bodhi Society) दक्षिण एशिया के बौधों की सभा है जिसकी स्थापना श्रीलंका के प्रसिद्ध बौद्ध भिक्षु अनागरिक धर्मपाल ने की थी। 

इन्हें भी देखें
महाबोधि मंदिर

 बाहरी कड़ियाँ 
 महाबोधि सोसायटी का जालस्थल

श्रेणी:बौद्ध धर्म
अवपरमाणुक कण

thumb|450px|अवपरमाणुक कणों का सोपान (हाइरार्की)
भौतिकी में अवपरमाणुक कण (subatomic particles) उन कणों को कहते हैं जिनसे मिलकर न्युक्लियॉन (nucleons) और परमाणु बने हैं।

अवपरमाणुक कण दो प्रकार के हैं - 
 मूल कण (elementary particles), जो किसी अन्य कण से मिलकर नहीं बने हैं।
 मिश्र या संयुक्त कण (composite particles)

कण भौतिकी एवं नाभिकीय भौतिकी में इन कणों का तथा इनके परस्पर अन्योन्य क्रियाओं का अध्ययन किया जाता है। 

 मूल कण 
मानक मॉडल में आजकल निम्नलिखित कण सम्मिलित हैं -
 ६ प्रकार के क्वार्क (quark) - अप, डाउन, बॉटम, टॉप, स्ट्रेंज और चार्म;

 ६ प्रकार के लेप्टॉन (leptons): इलेक्ट्रॉन, न्यूट्रिनो, म्यूऑन, म्यूऑन न्यूट्रिनो, टाऊ, टाऊ न्यूट्रिनो;

 १२ गेज बोसॉन (gauge bosons (बल वाहक)): विद्युत चुम्बकीय अन्योन्य क्रिया के लिए फोटॉन, दुर्बल अन्योन्य क्रिया के लिए W और Z बोसॉन तथा प्रबल अन्योन्य क्रिया के लिए आठ ग्लुऑन।
center|thumb|550px|मूलकणों का मानक मॉडल

 इन्हें भी देखें 
 कण त्वरक

 बाहरी कड़ियाँ 
 particleadventure.org: The Standard Model.
 cpepweb.org: Particle chart.
 University of California: Particle Data Group.
 Annotated Physics Encyclopædia: Quantum Field Theory.
 Jose Galvez: Chapter 1 Electrodynamics (pdf).

श्रेणी:अपरमाणविक कण
श्रेणी:क्वाण्टम यान्त्रिकी
बढ़ई

300px|thumb|right|बढ़ई
|300px|thumb|right|काष्ठकारी से सम्बन्धित औजार
बढ़ई संस्कृत के वर्धकि शब्द का अपभ्रंश है जिसका अर्थ होता है काष्ठकार(Carpenter) ये वास्तु शास्त्र के चार वास्तुकारों(Architect) मे से एक हैं।

 उत्पत्ति 
स्कंदपुराण  के नागर खंड में एवं श्री विश्वकर्मा पुराण में काष्ठकार का वर्णन मिलता हैं जो भगवान विश्वकर्मा के पांचों संतानों मनु, मय,त्वष्ठा,शिल्पी और देवज्ञ में से महर्षि मय के अनुयायी/ वंशज ही काष्ठकार समुदाय(वर्तमान में जांगिड़(खाती)/बढ़ई/सुथार) से संबंधित हैं।

 परिचय 
वास्तु शास्त्र  को स्थापत्य वेद भी कहा जाता है यह अथर्ववेद की शाखा है। वास्तु शास्त्र के पंडित व वास्तुकारों को मुख्यतः चार उपाधियों से जाना जाता है - स्थपति, सूत्रग्राहिन् (सूत्रधार), वर्धकी और तक्षक । इनकी पौराणिक उत्पत्ति सर्वोच्च रचना के देवता ब्रह्मा से मानी जाती है।''  वर्तमान में ये विशेषतः काष्ठकारी के काम से जाने जाते हैं।

वैदिक काष्ठकार के कर्म - यज्ञ वेदी बनाना, अरणी मंथन व यज्ञ पात्र बनाना, मंदिरो को बनाना, मंदिरो में मूर्ति बनाना व चित्रकारी करना हैं। ये प्राचीन काल से ही समाज के प्रमुख अंग रहे है। घर व मंदिरो की आवश्यक लकड़ी की वस्तुएँ वर्धकि द्वारा बनाई जाती हैं।

इनके ईस्ट देव परब्रह्मा विश्वकर्मा है। ये ज्ञान और कर्म को श्रेष्ठ मानते है। प्राचीन काल में उड़न खटोला, पुष्पक विमान, उड़नेवाला घोड़ा, बाण, यान तथा तरकस और विभिन्न प्रकार के रथ इत्यादि का विवरण मिलता है जिससे पता चलता है कि काष्ठ के कार्य करनेवाले अत्यंत निपुण थे। 

 पटना के निकट बुलंदी बाग में मौर्य काल के बने खंभे और दरवाजे अच्छी हालत में मिले है, जिनसे पता चलता है कि प्राचीन काल में काष्ठ शुष्कन तथा काष्ठ परिरक्षण निपुणता से किया जाता था।

 इन्हें भी देखें 
 सुथार
 रथयात्रा
 इंद्रद्युम्न
सन्दर्भ

श्रेणी:लकड़ी उत्पाद
बदरीनाथ भट्ट

बदरीनाथ भट्ट (संवत् 1948 वि. की चैत्र शुक्ल तृतीया - 1 मई सन् 1934) हिन्दी के साहित्यकार, पत्रकार एवं भारत के स्वतंत्रता संग्राम सेनानी थे। इन्होंने हिंदी साहित्य का इतिहास ' हिन्दी' नाम से लिखा

 जीवनी 
श्री बदरीनाथ भट्ट का जन्म आगरे के गोकुलपुरा नामक मुहल्ले में संवत् 1948 वि. की चैत्र शुक्ल तृतीया को हुआ था। आपके पिता पं॰ रामेश्वर भट्ट हिंदी के प्रसिद्ध विद्वान् थे। घर पर अध्ययन करने के पश्चात् आगरा कालेज से आपने दसवीं कक्षा पास की। अध्ययन के अतिरिक्त आप फुटबाल तथा क्रिकेट के भी अच्छे खिलाड़ी थे।

स्वदेशी आंदोलनों का भट्टजी पर व्यापक प्रभाव पड़ा और वह देशभक्ति की ओर उन्मुख हो गए। सन् 1911 ई. में इन्होंने प्रयाग विश्वविद्यालय से बी. ए. की परीक्षा पास की। आपने डिग्री लेने के पश्चात् एक वर्ष तक कानून का भी अध्ययन किया परंतु उस ओर इनका मन अधिक नहीं रमा। आप बलवंत राजपूत कालेज में अध्यापक हो गए और आपने हिंदी में लिखना पढ़ना प्रारंभ कर दिया। आगरा नागरीप्रचारिणी सभा के प्रमुख कार्यकर्ता के रूप में भी आपने कार्य किया। इसी समय आपकी मैत्री पं॰ सत्यनारायण कविरत्न से हुई। आचार्य महावीरप्रसाद द्विवेदी के प्रोत्साहन से आपने "सरस्वती" में भट्ट जी के साहित्यिक लेख तथा "मर्यादा" और "प्रताप" में आपके राजनीतिक लेख प्रकाशित होते थे। आपका हास्य और व्यंग्य बड़ा मर्मस्पर्शी होता था। "प्रताप" में आप गोलमालकारिणी सभा की कार्यवाही तथा आगरे से प्रकाशित होनेवाले "सैनिक" में हलचलकारिणी सभा के अंतर्गत हास्य तथा व्यंग लिखा करते थे।

अंधविश्वास और भाषा विषयक दकियानूसी विचारवाले व्यक्तियों की इन्होंने सदैव ही खबर ली। यह खड़ी बोली के समर्थक थे और ब्रजभाषा के प्रेमी। इसी समय इन्हें संगीत की रुचि हुई। इन्होंने आगरे के प्रसिद्ध गायक गुलाम अब्बास से संगीत की शिक्षा प्राप्त की। संगीत की शिक्षा का उपयोग इन्होंने गीत लिखने में किया है। भट्ट जी के समय में पारसी थियेट्रिकल कंपनियों का बोलबाला था। पारसी रंगमंच के लिए लिखे गए नाटकों का स्तर बहुत ही नीचा था। हिंदी का अपना रंगमंच हो, यह इस मत के पक्षपाती थे। इन्होंने शुद्ध हिंदी में 'कुरु-वन-दहन' नामक नाटक (रामभूषण प्रेस, आगरा से प्रकाशित) का निर्माण किया। इस नाटक का हिंदी जगत् में स्वागत हुआ। उत्साहित होकर भट्ट जी ने अन्य नाटकों एवं प्रहसनों की रचना की। सन् 1916 ई. में द्विवेदी जी की आज्ञा से आप इंडियन प्रेस, प्रयाग में कार्य करने के लिए चले गए। इंडियन प्रेस में रहकर भट्ट जी ने वहाँ के हिंदी विभाग के अनेक सुधार किए और बालकों के लिए एक सचित्र मासिक "बालसखा" का संपादन कराया। बाल साहित्य संबंधी यह पत्रिका हिंदी जगत् में महत्वपूर्ण है। 1918 ई. में प्रयाग में कुंभ पड़ा। इस अवसर पर भट्ट जी की भेंट साधु-संतों से हुई और इसका इनके जीवन पर व्यापक प्रभाव पड़ा। इनकी रहन-सहन में सरलता आ गई और वेदांत के अध्ययन की ओर इनकी अभिरुचि हुई। अस्वस्थ रहने और नेत्रकष्ट के कारण 1919 में इन्होंने इंडियन प्रेस का कार्य छोड़ दिया। प्रयाग से नौकरी छोड़ आपने देशाटन किया। आगरे आकर "सुधारक" पत्र का संपादन किया।

सन् 1922 में लखनऊ विश्वविद्यालय की स्थापना हुई और भट्ट जी हिंदी के प्रथम प्राध्यापक होकर लखनऊ आए। लखनऊ में ही उनका शेष जीवन व्यतीत हुआ। लखनऊ में भट्ट जी का संपर्क "माधुरी" संपादक मुंशी प्रेमचंद, पं॰ कृष्णबिहारी मिश्र तथा पं॰ रूपनारायण पांडेय से हुआ। माधुरी में प्राय: आपकी समालोचनाएँ छपती थीं। 1 मई सन् 1934 ई. को आपका स्वर्गवास हो गया। भट्ट जी का जीवन दृढ़ संकल्प तथा आत्मसम्मान के भाव से ओतप्रोत था। वह मनुष्य पहले थे, कवि नाटककार और आलोचक बाद में।

श्रेणी:हिन्दी साहित्यकार
श्रेणी:भारतीय हिंदी साहित्यकार
भूकंपीय माइक्रोजोनिंग

thumb|200px|भूमिगत भूकंपीय तरंग
माइक्रोजोनिंग का अर्थ सूक्ष्म वर्गीकरण करना होता है। इसमें सतह की जमीन की संरचना की जांच की जाती है। भूकंप के समय इमारत का भविष्य काफी कुछ तक जमीन की संरचना पर भी निर्भर करता है। यदि भवन किसी नमी वाली सतह पर बना है यानी रिज क्षेत्र या किसी ऐसी मिट्टी में जो लंबे समय तक पानी को सोखती है तो उसे खतरा अधिक होता है। वहां मिट्टी ढीली हो जाती है, अतः खतरा बढ़ जाता है। जहां मिट्टी शुष्क या बालू वाली हो, या पत्थर की चट्टानें नीचे हों, तो उसके भूकंप के समय अलग-अलग प्रभाव होते हैं। 

माइक्रोजोनिंग में क्षेत्र में प्रति २०० से ५०० मीटर की दूरी पर जमीन में ड्रिलिंग से छेद करके मिट्टी के नमूने एकत्र किए जाते हैं तथा उसकी वैज्ञानिक जांच के बाद तय किया जाता है कि वह स्थान कितना संवेदनशील हैं। विश्व के बहुत से बड़े शहरों की माइक्रोज़ोनिंग की जा चुकी है। भारत की राजधानी दिल्ली की माइक्रोजोनिंग भी की जा चुकी है तथा भूंकप के हिसाब से इसे नौ भागों में विभाजित किया जा चुका है। इनमें घनी आबादी वाले यमुनापार समेत तीन जोन सर्वाधिक खतरनाक हैं। पांच जोन मध्यम खतरे वाले हैं तथा सिर्फ एक जोन ही सुरक्षित है। शहरॊ में भवन निर्माण के दौरान माइक्रोजोनिंग के नतीजों के आधार पर भवनों में भूकंपरोधी तकनीक इस्तेमाल की जाए तो खतरे को काफ़ॊ हद तक कम किया जा सकता है। 

 भूकंप जोन 
भूकंप का खतरा हर जगह अलग-अलग होता है। इस खतरे के हिसाब से भूमियों को चार हिस्सों में बांटा जाता है। ये जोन २ से ५ तक कहलाते हैं। इनमें सबसे कम खतरे वाला जोन २ होता है तथा सबसे ज्यादा खतरे वाला जोन-५ है। भारत में पूर्वोत्तर के सभी राज्य, जम्मू-कश्मीर, उत्तराखंड तथा हि.प्र. के कुछ हिस्से जोन-५ में आते हैं। उत्तराखंड के कम ऊंचाई वाले हिस्सों से लेकर उ.प्र. के ज्यादातर हिस्से, दिल्ली जोन-४ में आते हैं। मध्य भारत अपेक्षाकृत कम खतरे वाले हिस्से जोन-३ में आता है जबकि दक्षिण के ज्यादातर हिस्से सीमित खतरे वाले जोन-२ में आते हैं।

यह एक मोटा वर्गीकरण है। दिल्ली में कुछ इलाके हैं जो जोन-५ की तरह खतरे वाले हो सकते हैं। इस प्रकार दक्षिण राज्यों में कई स्थान ऐसे हो सकते हैं जो जोन-४ या जोन-५ जैसे खतरे वाले हो सकते हैं। दूसरे जोन-५ में भी कुछ इलाके हो सकते हैं जहां भूकंप का खतरा बहुत कम हो और वे जोन-2 की तरह कम खतरे वाले हों। इसके लिए भूकंपीय माइक्रोजोनेशन की आवश्यकता होती है।

 सन्दर्भ 
 काफी हद तक कम हो सकते हैं भूकंप के खतरे। हिन्दुस्तान लाइव

श्रेणी:भूकम्प
श्रेणी:भूकम्प विज्ञान
श्रेणी:भूकम्पीय परिमाप
कोलकाता पुस्तक मेला

thumb|कोलकाता पुस्तक मेला का प्रतीक चिह्न
कोलकाता पुस्तक मेला भ्रमणार्थियों की दृष्टि से विश्व का सबसे बड़ा पुस्तक मेला है। जिसका आयोजन प्रति वर्ष शीत काल में कोलकाता में किया जाता है। यहाँ पुस्तकों को आम जनता पढ़ सकती है देख सकती है एवं यह सर्ववृहद् अव्यवसायिक पुस्तक मेला है। इस वर्ष इसके 34 वे संस्करण का आयोजन 27 जनवरी से हो रहा है। 34 अंतरराष्ट्रीय कोलकाता पुस्तक मेला का मुख्य आकर्षण मेक्सिको है।  Sanskriti Prajapati St Anthony convent higher secondary school

 बाहरी कड़ियाँ 

 कोलकाता पुस्तक मेला का आधिकारिक जाल स्थल

श्रेणी:पुस्तक मेला
श्रेणी:कोलकाता
माइक्रोसेटेलाइट

डीएनए फिंगरप्रिंट विशिष्ट डीएनए क्रम का प्रयोग करता है, जिसे माइक्रोसेटेलाइट कहा जाता है। माइक्रोसेटेलाइट डीएनए के छोटे टुकड़े होते हैं। शरीर के कुछ हिस्सों में इनकी संख्या अलग-अलग होती है।डीएनए फिंगरप्रिंटिंग। हिन्दुस्तान लाइव। १९ जनवरी २०१० ये डीएनए के १-६ आधार-जोड़ों (बेस पेयर) की पुनरावृत्त शृंखलाएं होती हैं। इस पद्धति में किसी व्यक्ति के जैविक अंशो जैसे- रक्त, बाल, लार, वीर्य या दूसरे कोशिका-स्नोतों के द्वारा उसके डीएनए की पहचान की जाती है। 

 सन्दर्भ 

श्रेणी:अनुवांशिकी
श्रेणी:जैव प्रौद्योगिकी
श्रेणी:डी एन ए
उपनाम

नाम के साथ प्रयोग हुआ दूसरा शब्द जो नाम की जाति या किसी विशेषता को व्यक्त करता है उपनाम (मेराज / सरनेम) कहलाता है। जैसे महात्मा गाँधी, सचिन तेंदुलकर, अंशुमन भगत, भगत सिंह आदि में दूसरा शब्द गाँधी, तेंदुलकर, भगत, सिंह उपनाम हैं। 

 उपनाम के प्रकार 
व्यक्ति की जाति, धर्म, पेशे, स्थान इत्यादी के आधार पर लोगो के विभिन्न उपनाम होते हैं।

 दत्ता
 अग्रवाल
 उपाध्याय
 पांडे
 भगत
 त्रिवेदी
 चतुर्वेदी
 पाठक
 अंसारी
 ख़ान
 सिंह
 वर्मा
 देवाँगन
 पटेल
 स्वर्णकार
 शुक्ला 
 तिवारी
 बाटलीवाल
 वग़ैरह
 बरनवाल
 गुप्ता
 शर्मा 
 शर्मा उप नाम कब परचलित हुआ

 बाहरी कड़ियाँ 
 उपनाम में छुपा है पूरा इतिहास
 भारतीय उपनामों के अर्थ
 भारतीय उपनामों के अर्थ

संदर्भ

श्रेणी:उपनाम

श्रेणी:भारतीय उपनाम
भारतीय आविष्कारों की सूची

यहाँ पर भारत के दीर्घ सांस्कृतिक एवं प्रौद्योगिकीय इतिहास में भारत में की गयी खोजों, नवाचारों एवं अनुसंधानों की सूची एकत्र की गयी है।

भारत में विकसित या आविष्कृत कुछ वस्तुएँ निम्नलिखित हैं-
 बटन, काजल, कैलिको, चतुरंग, छींट (Chintz), क्रेस्कोग्राफ, क्रुसिबल इस्पात, कबड्डी, लूडो, साँप सीढ़ी, मसलिन, पूर्वनिर्मित घर, मापनी (रूलर), शैम्पू, सीढीदार कुँआ, स्तूप, कपास की खेती, नील रंजक, जूट की खेती, चीनी का परिमार्जन (रिफाइनमेन्ट), शून्य आदि।
विमान : इतिहास की किताबों और स्कूलों के कोर्स में पढ़ाया जाता है कि विमान का आविष्कार राइट ब्रदर्स ने किया, लेकिन यह गलत है। हां, यह ठीक है कि आज के आधुनिक विमान की शुरुआत ओरविल और विल्बुर राइट बंधुओं ने 1903 में की थी। लेकिन उनसे हजारों वर्ष पूर्व ऋषि भारद्वाज ने विमानशास्त्र लिखा था जिसमें हवाई जहाज बनाने की तकनीक का वर्णन मिलता है।

 इन्हें भी देखें
भारतीय विज्ञान एवं प्रौद्योगिकी का इतिहास

श्रेणी:भारतीय आविष्कार
श्रेणी:भारत में विज्ञान एवं प्रौद्योगिकी
कीमिया

अंगूठाकार|जाबीर इब्न हय्यान (८वीं शताब्दी) ने वैज्ञानिक एवं प्रयोगाधारित रसायन की नींव रखी। उसे रसायन का जनक कहा जाता है।
कीमिया अथवा कीमियागारी एक प्राचीन दर्शन (या सोच) तथा व्यवसाय था जिसमें अल्कली धातुओं को स्वर्ण में बदलने का प्रयत्न किया जाता था। इसके अलावा दीर्घायु होने के लिये 'अमृत' के निर्माण का प्रयत्न तथा अनेक ऐसे पदार्थ बनने का प्रयत्न किया जाता था जो असाधारण गुणों वाले हों।.

कीमिया शब्द पुरानी फारसी से आया है जिसका शाब्दिक अर्थ "सोना" (स्वर्ण) होता है। उर्दु भाषा में रसायन शास्त्र को आज भी कीमिया कहा जाता है।

 कीमियागरों की सूचि 
कुछ चर्चित कीमियागरों के नामों की सूचि है:

सन्दर्भ

इन्हें भी देखें
रसविद्या
रसायन विज्ञान

 बाहरी कड़ियाँ 
 कीमिया (गूगल पुस्तक)
 Etymology of "alchemy"
 Hidden Symbolism of Alchemy and the Occult Arts by Herbert Silberer
 The Alchemy website - Alchemy from a metaphysical perspective.
 The al-kemi.org website - Alchemy from a spiritual/philosophical perspective.
 Society for the History of Alchemy and Chemistry
 Alchemy images
 Dictionary of the History of Ideas: Alchemy
 Antiquity, Vol. 77 (2003) - "A 16th century lab in a 21st century lab".
 The Story of Alchemy and the Beginnings of Chemistry, Muir, M. M. Pattison (1913)
 "Transforming the Alchemists", New York Times, August 1, 2006. Historical revisionism and alchemy.
 Electronic library with hundreds of alchemical books (15th- and 20th century) and 160 original manuscripts.
 The Chymistry of Isaac Newton - A scholarly site devoted to the alchemical, or chymical, writings of Isaac Newton.

कीमिया
कीमिया
हाउसहोल्ड इंश्योरेंस पॉलिसी

right|thumb|इस घर में टोर्नाडो द्वारा किया गया ध्वंस, दैविक कहलाता है; अतः बीमा में कवर होता है।
घरेलु बीमा पॉलिसी (अंग्रेज़ी:हाउसहोल्ड इंश्योरेंस पॉलिसी) घर, मकान, इमारत व उसमें रखे सामान की बीमा पॉलिसी होती है। तकरीबन सभी जनरल इंश्योरेंस कंपनियां ये सुविधा देती हैं।हाउसहोल्ड पॉलिसी । हिन्दुस्ताण लाइव। १९ जनवरी २०१० घरेलु बीमा संपत्ति की वित्तीय सुरक्षा प्रदान करने का सबसे सस्ता और सुरक्षित माध्यम होता है व कई प्रकार से लाभदायक भि होती है। कई बीमा कंपनियों द्वारा हाउसहोल्ड इंश्योरेंस में याम्त्रिक व विद्युत उपकरण भी बीमित किये जाते हैं। इस पॉलिसी के प्रति लोगों में जागरूकता कम है, किंतु पिछले कुछ वर्षो में इसके प्रति लोगों का रूझान काफी बढ़ा है। यह पॉलिसी सभी घरेलु सामान के लिए बेहतर है, भले ही बीमाधारक मकान मालिक हो या किराएदार। 

 दुर्घटना के समय 
किसी दुर्घटना के बाद बीमा कंपनी को फोन, फैक्स या पूरा लिखित विवरण बताना चाहिये। कंपनी को इस बात की जानकारी मिलने पर सर्वेक्षणकर्त्ता को घर पर निरीक्षण करने के लिए भेजती है। उसे पूरा सहयोग देना चाहिये साथ ही क्षतिपूर्ति के लिए आवश्यक डाक्यूमेंट उसे देने चाहिये। इस सर्वेयर की रिपोर्ट अंतिम होती है। उसके बाद इंश्योरेंस कंपनी को दावा आवेदन फॉर्म जमा करने की जरूरत होती है।
 ध्यान योग्य 
घरेलु बीमा पॉलिसियों में कुछ बातें अवश्य ध्याण रखनी चाहियें। प्रदूषण के कारण संपत्ति की क्षति होना इस पॉलिसी में कवर नहीं होता है। पॉलिसी में युद्ध, विदेशी आक्रमण, बंधक का कवर नहीं मिलता है। दावा करते समय दावाकर्त्ता को एफआईआर, आग लगने की स्थिति में फायर ब्रिगेड की रिपोर्ट, भूकंप संबंधी रिपोर्ट, रेंट एग्रीमेंट रिपोर्ट को जमा करना आवश्यक होता है।
 
 सन्दर्भ 

 इन्हें भी देखें 
 स्वास्थ्य बीमा

श्रेणी:बीमा
शंकरदेव कलाक्षेत्र

right|thumb|350px|शंकरदेव कलाक्षेत्र का मुल द्वार
शंकरदेव कलाक्षेत्र असम का सांस्कृतिक संग्रहालय है। यह गुवाहाटी शहर के पंजाबाड़ी क्षेत्र में स्थित है। यह एक ही परिसर में पूरे पूर्वोत्तर क्षेत्र को दर्शाते हुए एक कला और सांस्कृतिक संग्रहालय है। यहॉ बच्चों के लिए एक सुंदर पार्क है। परिसर के अंदर दर्शनीय बनाने के लिए जल्दी ही एक ऊंचा सरर्कुलर रेल बनाया जाएगा।

यह गुवाहाटी का प्रमुख पर्यटन स्थल भी है। इसे असम की संस्कृति और जीवन को दर्शाने के लिए बनवाया गया है। असम के लोगों को संगठित करने वाले, महान वैष्णव भक्त कवि, सन्त एवं नाटककार श्रीमंत शंकरदेव के नाम पर इस कलाक्षेत्र का नाम रखा गया। यहां विविध कला परिसर हैं। 2000 लोगों की क्षमता वाला यहां के ओपन एयर थियेटर में सांस्कृतिक पर्व और नृत्य आयोजित होते रहते हैं। यहां का साहित्य और ललित कला भवन भी खासे लोकप्रिय हैं। 

इसका निर्माण सन् १९९० के दशक में किया गया था।

श्रेणी:कला
श्रेणी:संग्रहालय
श्रेणी:असम
पूर्वोत्तर सीमान्त रेलवे

thumb|पूर्वोत्तर सीमान्त रेलवे
पूर्वोत्तर सीमा रेलवे या पूर्वोत्तर सीमांत रेलवे (Northeast Frontier Railway), भारतीय रेल की एक इकाई है और रेलवे बोर्ड, मत्रांलय के अधीन कार्यरत 16 जोनल रेल में से एक है। इसे लघुरूप में  एनएफआर  कहा जाता है।

इसकी स्थापना 1958 में हुई थी। इसका मुख्यालय गुवाहाटी के मालिगांव में स्थित है। जैसा कि नाम है “पूर्वोत्तर सीमा रेल” भारत के पूर्वोत्तर क्षेत्र में स्थित सभी राज्य बिहार, पश्चिम बंगाल, असम, नगालैंड, अरुणाचल प्रदेश, मिजोरम,  त्रिपुरा, मणिपुर तथा मेघालय को स्पर्श करता है।

पू॰ सी॰ रेल भारत की सेवा में समर्पित है और इस क्षेत्र की विशेष आवश्यकताओं को पूरा करने की सच्ची आश ने इस रेल के निष्पादन को सुधारने में काफी मदद की है। बंगलादेश के साथ अंर्तबदल सुविधा तथा नेपाल और भूटान के लिए रेल शीर्ष के रूप में कार्य करने के अलावा पू॰ सी॰ रेल कुल 10 राज्यों की सेवा करती है।

 इतिहास 
सन 1881 में रेल ने पहली बार असम में प्रवेश किया जब 'असम रेलवे एवं ट्रैडिंग कम्पनी' ने चाय एवं कोयला ले जाने के उद्देश्य से मारघेरिटा में डिब्रूगढ़ से माकुम कोयला खान तक 65 कि: मी: लम्बा मीटर लाइन का निर्माण शुरू किया। इस क्षेत्र के रेल के लिए सन 1881 एक अन्य घटना के लिए भी एक ऐतिहासिक वर्ष रहा और वह है दार्जिलिंग – हिमालय रेल के किबंदति स्वरूप टॉय ट्रैन का चालू होना।
 
भारत के विभाजन के साथ ही राजनीतिक सीमा के अनुसार बंगाल-असम रेल को पुनः विभाजित करना पड़ा। इसके फलस्वरुप अगस्त 1947 को पांडू में मुख्यालय के साथ 'असम रेल' की स्थापना की गई। सर्व भारतीय रेल मार्ग स्थापित करने के लिए 26 जनबरी 1948 में किशनगंज से फकीरग्राम तक 142 मील लंबी असम रेल लिंक परियोजना का निर्माण युद्व स्तर पर शुरू किया गया और रिकार्ड समय के अंदर पूरा कर दिसम्बर 1949 में यातायात के लिए खोल दी गई। पहली यात्री गाड़ी 26 जनबरी 1950 से चलाई गई।
 
भारतीय रेल के पुनवर्गीकरन के साथ ही 14 अप्रैल 1952 को संपूर्ण असम रेल प्रणाली को गोरखपुर में मुख्यालय सहित पूर्वोत्तर रेल के साथ शामिल कर दिया गया। पूर्वोत्तर के विकास को गति देने के लिए विभाजित पूर्वोत्तर रेल से काट कर 15 जनवरी 1958 को मालीगांव में मुख्यालय के साथ 'पूर्वोत्तर सीमा रेल' बनाई गई।
 
 संगठन 
पू॰ सी॰ रेल महाप्रबंधक के प्रशासनिक नियंत्रण में है जो विभागाध्यक्षों की सहायता से रेलवे बोर्ड को रिपोर्ट करते हैं। यह पांच मंडलों में विभाजीत है -

लामडिंग मंडल,अलीपुरद्वार मंडल, कटिहार मंडल, तिनसुकिया मंडल तथा रंगिया मंडल।

 मंडल 
इसके अंतर्गत आने वाले मंडल हैं:
अलीपुर द्वार, कटिहार, लामडिंग, रंगिया, तिनसुकिया 

 बाहरी कड़ियाँ 
 पूर्वोत्तर सीमा रेलवे का जालस्थल

श्रेणी:भारतीय रेलवे के ज़ोन
श्रेणी:पूर्वोत्तर सीमांत रेलवे
शंकुक

right|thumb|250px|५० अंश उत्तरी अक्षांश पर गर्मी के समय नोमन का चलितचित्र (एनिमेशन)
शंकुक, या नोमन (Gnomon), दिन में समय ज्ञात करने का सरल प्राचीन उपकरण था। 

 रचना 
right|thumb|300px|चीन के बीजिंग में स्थित एक शंकुक
इसमें मुख्यत: फर्श, या किसी क्षैतिज समतल, पर एक खड़ा छड़ होता था, जिसकी छाया की स्थिति दिन का समय बताती थी। 2,000 ई. पू. में ही बैबिलोनिया में इसका प्रयोग होता था और हेराडोटस (Herodotus) के अनुसार अनैक्सिमैंडर (Anaximander) ने लगभग 600 ई. पू. यूनान में इसका प्रचार किया। खड़े छड़ की छाया की लंबाई, दिशा तथा छाया के अग्र द्वारा अनुरेखित रेखा से रविमार्ग के तिर्यक्ता, अयनांत की तिथि (अत: सौर वर्ष) और याम्योत्तर का पता लगाना संभव होता था।

कभी-कभी शंकु का खड़ा छड़ किसी गोलार्ध के अवतल पृष्ठ के केंद्र में बिठाया जाता है। एक रूपांतरण में, यह एक ऊँचा गुंबद था, जिसके ऊपरी भाग में छेद बना था, जिससे होकर सूर्य का प्रकाश फर्श पर बिंदु के रूप में पड़ता था। रोम की प्राचीन काल की कुछ धूपघड़ियों में, जिन्हें चक्रार्ध (hemicycle) कहते थे, यह एक क्षैतिज शलाका (style) के रूप में था, जो पट्ट (dial) के सर्वोच्च वक्र कोर के केंद्र पर आबद्ध होता था। पार्थिव अक्ष के समांतर आबद्ध धूपघड़ी की तिरछी शलाका को भी शंकु कहते हैं।
right|thumb|300px|आधुनिक क्षैतिज दायल वाली सूर्यघड़ी जिसमें बीच में शंकुक है

भारतीय ग्रन्थों में शंकुक की चर्चा
भारत में प्रयोग आने वाले सबसे प्राचीन खयोलीय यन्त्र शंकुक और जल घड़ी थे। ७वीं शताब्दी के आरम्भ में ब्रह्मगुप्त ने १० प्रकार के यन्त्रों का वर्णन किया है। पश्चवर्ती भारतीय खगोलविदों ने इसे ही मामूली परिवर्तनों के साथ स्वीकार कर लिया है। 

 बाहरी कड़ियाँ 
 1 Astronomical Instruments In Ancient India (Shekher Narveker)
 Gazalé, Midhat J. Gnomons, from Pharaohs to Fractals, Princeton University Press, Princeton, 1999. ISBN 0-691-00514-1.
  (first published 1921).
 Laertius, Diogenes, The Lives and Opinions of Eminent Philosophers, trans. C.D. Yonge. London: Henry G. Bohn, 1853.
 Mayall, R. Newton,Mayall, Margaret W., Sundials: Their Construction and Use, Dover Publications, Inc., 1994, ISBN 0-486-41146-X
 Waugh, Albert E., Sundials: Their Theory and Construction, Dover Publications, Inc., 1973, ISBN 0-486-22947-5.
 , Apollo 16 Traverse guide

शंकुक
अंतर्राष्ट्रीय फंड

अंतर्राष्ट्रीय निधि (अंग्रेज़ी:इंटरनेशनल फंड) ऐसे फंड होते हैं जो कि अंतर्राष्ट्रीय बाजार में निवेश करते हैं। निवेशक को किसी एक देश के बाजार में होने वाली अस्थिरता से बचाने के लिए ही इंटरनेशनल फंड में निवेश करने का चलन बढ़ा है।इंटरनेशनल फंड  बाजार में इंटरनेशनल फंड कई पैकेज में उपलब्ध होते हैं। मोटे तौर पर ये दो प्रकार के होते हैं। पहली तरह के फंड में आंशिक रूप से विदेशी और आंशिक रूप से विदेशी बाजार में निवेश किया जाता है। दूसरी तरह के फंड पूरी तरह से अंतर्राष्ट्रीय होते हैं जो कि पूरा निवेश अंतर्राष्ट्रीय स्तर पर करते हैं। कुछ फंड ऐसे भी होते हैं जो स्वदेश के अतिरिक्त सिर्फ एक देश में निवेश करते हैं। इन फंड की सफलता काफी हद तक घरेलू म्यूचुअल फंड की तरह ही होती है।

 जोखिम 
इसका सबसे बड़ा जोखिम मुद्रा का होता है। जब निवेशक पैसा निकाल रहे होते हैं या निवेश कर रहे होते हैं, उस दौरान मुद्राओं के मूल्य में अंतर आ सकता है। ऐसे में संभव है कि वो लाभ कमाने के बावजूद भी ज्यादा पैसा न कमा पाएं। हालाँकि इंटरनेशनल फंड डायवर्सिफिकेशन प्रदान करते हैं पर इसके लिए निवेशकों को काफी दिमाग लगाना होता है कि किसी विशेष देश के हिसाब से पोर्टफोलियो कैसे बनाया जाए। पोर्टफोलियो बनाने में थोड़ी सी चूक भी निवेशकों के निवेश को गड़बड़ा सकती है। जानकारों के अनुसार यदि भारतीय बाजार में निवेश करने से इंटरनेशनल फंड में निवेश करने के करीब-करीब पैसा कमा लेते हैं तो ऐसे में भारतीय बाजार में ही निवेश करना बेहतर है।

 सन्दर्भ 

श्रेणी:निवेश
श्रेणी:वित्त